als_Latn dik_Latn sag_Latn
Fondi për 6 mijë të punësuar të rinj
Fier Rreth 1 milion dollarë janë vënë në dispozicion për Fierin dhe Vlorë për nxitjen e punësimit gjatë këtij viti.
Nismën për Fondin e Nxitjes së Punësimit 2015, e shpalli kryeministri Edi Rama, i cili tha se më së shumti nga ky fond do të përfitojnë ato biznese që do të punësojnë më shumë njerëz në nevojë, me ndihmë ekonomike, aftësi të kufizuar, gra, vajza e të rinj.
“Ka një fond të posaçëm për nxitjen e punësimit, i cili u vihet në dispozicion atyre që kërkojnë punë dhe kompanive të ndryshme. Kjo është qasja jonë, që të shohim si t’ia dalim, jo vetëm kur moti tërbohet, por edhe kur lind dielli. Në 2014 nga programet e fondit të nxitjes së punësimit përfituan 361 subjekte dhe u punësuan 4 mijë punëkërkues. Këtë vit fondi është dyfish më i madh”, u shpreh z. Rama.
Ndërkaq, duke marrë shkas edhe nga gjendja e krijuar si pasojë e përmbytjeve, ministri Veliaj bëri të ditur se vetëm për qarqet Fier dhe Vlorë fondi i punësimit shkon në mbi 1 milion dollarë. Ai ftoi bizneset që të punësojnë më shumë banorë nga zonat e përmbytura, pasi në këtë mënyrë mund të marrin një bonus nga fondi i nxitjes së punësimit.
“Në të dyja rrethet që janë prekur nga përmbytjet, Fieri dhe Vlora, ky fond shkon në mbi 1 milion dollarë, pra është rreth 20 për qind e fondit për gjithë Shqipërinë. Kjo është mënyra se si ne i qasemi emergjencës së përmbytjeve. Faza e parë lidhej me shpëtimin nga përmbytjet të njerëzve dhe bagëtive, faza e dytë me sigurimin e jetesës dhe mbijetesës, pra u sigurohem që secili ka ushqimet dhe teshat e nevojshme dhe më vjen mirë që kjo fazë u përmbyll me afro 100 kg ushqime për çdo familje të prekur nga përmbytja. Por, a mjafton kjo? Absolutisht jo! Ndaj tani hyjmë në fazën e tretë, ku po u bëjmë thirrje kompanive që të punësojnë nga komunat Levan, Frakull apo Ndërmenas, si mundësi për të fituar më shumë pikë”, tha ministri Veliaj.
Në vitin 2014, fondi i nxitjes së punësimit u rrit me 300%, duke shkuar nga 90 në 270 milionë lek dhe përmes tij u punësuan 4079 të papunë. Për vitin 2015, fondi i nxitjes së punësimit është rritur sërish duke shkuar në 450 milionë lekë dhe pritet që përmes tij të punësohen rreth 5,500-6000 të papunë. Nga ky fond do të përfitojnë ato kompani që do të punësojnë nga kategori të ndryshme, sidomos gra e vajza, të rinj, persona me aftësi të kufizuara ose nga komuniteti rom dhe egjiptian.
Fondi për nxitjen e punësimit përbëhet nga gjashtë programe të ndryshme, që mbështesin krijimin e vendeve të reja të punës duke subvencionuar punëdhënësit me pagesën e sigurimeve shoqërore për një vit dhe katër paga për çdo punonjës të punësuar. /Start/
als_Latn als_Latn als_Latn als_Latn als_Latn als_Latn als_Latn als_Latn